બાવા ગોરી દરગાહ ઉપરાંત સીદીઓ ની અન્ય બે દરગાહ પણ ભુજમાં આવેલ છે. બાવાગોરીની આ દરગાહમાં માત્ર સીદીઓ પણ નહિં પરંતુ હિન્દુઓ પણ માથું ટેકવે છે. અને તેનું જીવંત ઉદાહરણ સ્વરુપે મળેલી માહિતિ મુજબ ભુકંપ બાદ આ જમાતખાનાના રીપેરીંગનો ૮૦ ટકા ખર્ચ મહાજનોએ આપેલ છે. કેટલાક પખાલી પરિવારો આજે પણ આ દરગાહે નમવા આવે છે તેમજ શુભ પ્રસંગોની શરુઆત પણ અહિંથી જ કરે છે. ન્યાઝો કરાવે છે અને મન્નત પણ માને છે.